Sudanda An-26 harbiy-transport samolyoti falokatga uchradi, deb xabar bermoqda RIA “Novosti” axborot agentligi. Falokat mamlakatning Shimoliy Kordofan shtatidagi aeroportda samolyot qo‘nishga kirganda yuz bergan. "Ekipajning barcha 5 a’zosi halok bo‘ldi", deb ma’lum qilindi armiya qo‘mondonligida. An-26 – Sobiq ittifoqda ishlab chiqarilgan harbiy-transport samolyoti. Bu samolyot Sudan armiyasi tomonidan odatda jangarilarga qarshi operatsiyalarda qo‘llanadi.